དར་ཅིག་ཕྱིན་རྗེས་གནམ་ནས་གློག་དམར་འཁྱུག་ཅིང་ས་ལ་ཐོག་གིས་བརྒྱབ་ནས་ས་ཆེན་ཡོམ་ཡོམ་དུ་སྒུལ་བ་ན།བུ་མོ་འཕག་མཆོངས་གཅིག་གིས་ཞེད་སྣང་དང་བཅས་གཉིད་ལས་སད།ཁོ་མོས་ཕྱོགས་ཡར་མར་ལ་འཁྱུག་ཙམ་བལྟས་པ་ན་ཡོད་ཚད་ཧ་གོ་སོང་།རྟ་ཁྱུས་རྨིག་སྒྲ་དང་འཚེར་སྐད་སྒྲོག་བཞིན་དོན་མི་ལེགས་པ་ཞིག་འབྱུང་བའི་སྔ་ལྟས་སུ་ཕྱོགས་ཕྱོགས་སུ་ཞོགས་ཀྱི་འདུགབུ་མོ་དེ་མ་ཐག་ཏུ་རྟ་ཕོ་གཅིག་གི་རྔོག་མར་འཇུས་ནས་རྟ་རྒྱབ་ལ་མྱུར་སྟབས་ཀྱིས་བུད་དེ་རླུང་ལྟར་ཞོགས་བཞིན་པའི་རྟ་ཁྱུ་འགོག་རྩིས་བྱས་ནས་སྐད་བརྒྱབ་ནའང་།བུ་མོའི་སྐད་སྒྲ་ནི་འབྲུག་ལྡིར་ཙག་གློག་ཁྲོད་དུ་འཐིམ་སོང་བས་རྟ་ཁྱུ་རྩ་བ་ནས་འགོག་མ་ཐུབ།